Source: https://www.riigiteataja.ee/akt/121062017026
Timestamp: 2019-06-25 07:58:11+00:00
Document Index: 1282207

Matched Legal Cases: ['§ 3', '§ 4', '§ 6', '§ 9', '§ 10', '§ 16', '§ 3', '§ 4', '§ 6', '§ 9', '§ 10']

Reisijate nimekirjade töötlussüsteemi andmekogu põhimäärus – Riigi Teataja
Reisijate nimekirjade töötlussüsteemi andmekogu põhimäärus
Reisijate nimekirjade töötlussüsteemi andmekogu põhimäärus - sisukord
§ 3 Andmekogu andmeandjad
§ 4 Andmekogu vastutav töötleja
§ 6 Andmeobjekt
§ 9 Andmete avaldamine
§ 10 Andmete säilitamine
RT I, 21.06.2017, 26
Vastu võetud 19.06.2017 nr 41
Määrus kehtestatakse tolliseaduse § 16 lõike 6 alusel.
(1) Määrusega asutatakse riigi infosüsteemi kuuluv andmekogu nimega „Reisijate nimekirjade töötlussüsteemi andmekogu” (edaspidi andmekogu).
(2) Andmekogu lühinimi on „Suspect2”.
Andmekogu pidamise eesmärk on keeldude ja piirangutega seotud õigusrikkumiste tõkestamiseks teabe kogumine ja töötlemine Eesti territooriumile sisenevate ning sealt lahkuvate füüsiliste isikute kohta.
§ 3. Andmekogu andmeandjad
Andmekogu andmeandjad on reisijate veoga tegelevad ettevõtjad, Maksu- ja Tolliamet, Politsei- ja Piirivalveamet, Kaitsepolitseiamet ja Välisluureamet.
§ 4. Andmekogu vastutav töötleja
§ 6. Andmeobjekt
Andmeobjekt, mille kohta andmekogus andmeid töödeldakse, on sündmus. Sündmuseks loetakse transpordiettevõtte poolt riigipiiri ületavale reisile pileti reserveerimist ja reisija registreerimist reisile.
(1) Andmekogusse kantakse §-s 6 nimetatud sündmust kajastavad järgmised andmed:
1) transpordiettevõtja;
2) transpordivahendi liik;
3) transpordivahendi nimi või registreerimismärk;
4) lähteriik;
5) lähtekuupäev ja kellaaeg;
6) sihtriik;
7) saabumise kuupäev ja kellaaeg;
8) reisija ja meeskonnaliikme perekonnanimi;
9) reisija ja meeskonnaliikme eesnimi;
10) reisija ja meeskonnaliikme sünniaeg.
(2) Lisaks lõikes 1 toodud andmetele kantakse andmekogusse isiku otsimisega seotud andmed:
1) tagaotsitava isiku perekonnanimi;
2) tagaotsitava isiku eesnimi;
3) tagaotsitava isiku sünniaeg;
4) tagaotsitava isiku isikukood;
5) tagaotsitava isiku visuaalselt eristavad tunnused;
6) tagaotsitava isiku foto;
7) otsimise lõppkuupäev;
8) otsiva ametniku kontaktandmed;
9) kontrollimise vajalikkus.
§ 9. Andmete avaldamine
(1) Reisijate nimekirjade töötlussüsteemi andmekogu vastutav töötleja võib avaldada andmekogu andmeid teise riigi tolliasutusele liidu õigusakti või välislepingu alusel toimuva tolli- või maksualase koostöö raames.
(2) Reisijate nimekirjade töötlussüsteemi andmekogu andmed ei ole avalikud. Andmekogule on juurdepääs Maksu- ja Tolliametil, Politsei- ja Piirivalveametil, Kaitsepolitseiametil, Välisluureametil, andmekaitse järelevalveasutusel seadusest tulenevate ülesannete täitmiseks.
§ 10. Andmete säilitamine
Andmekogu andmeid säilitatakse kolm aastat andmete andmekogusse kandmise päevast arvates.